**Mesto Vrbové**

Mestský úrad, Ul. Gen. M. R. Štefánika č. 15/4, 922 03 Vrbové

VZN vyvesené na úradnej tabuli v meste Vrbové, dňa: 05.10.2016

VZN bolo prerokované a schválené v MsZ dňa: 20.10.2016

VZN bolo po schválení vyvesené na úradnej tabuli v meste dňa: 21.10.2016

VZN schválené nadobúda účinnosť dňom 15. novembra 2016

**Mesto Vrbové na základe § 6 zákona SNR č. 369/1990 Zb. o obecnom zriadení v znení neskorších predpisov, zákona č. 583/2004 Z. z. o rozpočtových pravidlách územnej samosprávy v znení neskorších predpisov a zákona č. 79/2015 Z. z. o odpadoch a o zmene a doplnení niektorých zákonov**

v y d á v a

pre územie mesta Vrbové

**dodatok č. 1**

**k**

### **V Š E O B E C N E Z Á V Ä Z N É M U N A R I A D E N I U**

č. 7/2016

o odpadoch

Mestské zastupiteľstvo vo Vrbovom v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov v spojení s ustanovením § 4 ods. 3 písm. g) citovaného zákona a v súlade s § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) vydáva tento dodatok č. 1 k Všeobecne záväznému nariadeniu mesta Vrbové č. 7/2016 **o odpadoch, ktoré** sa mení a dopĺňa takto:

**Čl. I.**

**III. ČASŤ**

**Nakladanie so zmesovým komunálnym odpadom, drobným stavebným odpadom, spôsob zberu objemového odpadu a odpadu z domácnosti s obsahom škodlivých látok.**

**§ 9**

**Komunálny odpad**

1. Mesto zabezpečuje zber a odvoz KO od fyzických osôb bývajúcich v rodinných domoch, od fyzických osôb bývajúcich v bytových domoch, od fyzických osôb - podnikateľov, právnických osôb a iných právnických osôb a inštitúcií.

2) V systéme zberu KO v meste sú určené nasledovné nádoby a podmienky ich používania:

1. **120 l plastové nádoby** čiernej alebo zelenej farby,pre fyzické osoby v rodinných domoch, v počte 1ks pre maximálne 4 platiace osoby žijúce v spoločnej domácnosti alebo v nehnuteľnosti pod jedným súpisným číslom, ktoré v nej majú trvalý alebo prechodný pobyt.

Tieto nádoby sa vyvážajú spravidla 1x týždenne, v deň určený v harmonograme zberu. Harmonogram zberu je dostupný na internetovej stránke mesta. O každej zmene v harmonograme zberu odpadov bude dodávateľ služby zberu odpadov vopred informovať obyvateľov prostredníctvom zamestnancov mesta Vrbové. Náklady na obstaranie nádob sú súčasťou miestneho poplatku za KO.

Právo na bezplatnú výmenu poškodenej nádoby má platiteľ miestneho poplatku za KO, ktorý má uhradenú splatnú čiastku poplatku, má trvalý alebo prechodný pobyt na mieste dodania nádoby a od poslednej výmeny nádoby neuplynula doba kratšia ako 3 roky.

V prípade dlhu voči mestu na príslušnom miestnom poplatku za odpady sa vlastníci alebo užívatelia rodinných domov, preukážu zaplatením dlhu a až potom im bude vydaná nová smetná nádoba.

1. **1.100 l kovové alebo plastové nádoby** čiernej farby, pre fyzické osoby v bytových domoch v počte približne 1ks na 25 bytových jednotiek. O výmene, oprave, prípadne o doplnení nádoby rozhoduje mesto. Náklady na obstaranie nádob sú súčasťou miestneho poplatku za KO. Tieto nádoby sa vyvážajú spravidla 2x týždenne, v deň určený v harmonograme vývozu. Harmonogram vývozu je dostupný na internetovej stránke mesta a prípadnú zmenu musí dodávateľ služby vývozu odpadu ohlásiť mestu vopred.
2. **60 l vrecia**  čiernej alebo modrej farby (len pre podnikateľské subjekty v meste). Vývoz je 1x za týždeň. Náklady na obstaranie vriec sú súčasťou miestneho poplatku za KO. Harmonogram vývozu do zberného dvora bude určený individuálne.
3. **7.000 l kovové kontajnery** naobjemný odpad (je komunálny odpad, ktorý svojimi rozmermi a hmotnosťou nezodpovedá zberným nádobám) pre fyzické osoby. Patria sem napríklad nábytky, dvere, skrine, postele a podobné. Zberný dvor preberá výlučne rozobratý  objemný  odpad, ktorý je zbavený kovových , sklenených, textilných , molitanových častí a pod. Množstvo nádob a početnosť vývozov vyplýva z potrieb mesta. Zberný dvor nie je určený  na preberanie  odpadu z podnikateľskej činnosti. Fyzické osoby – podnikatelia a právnické osoby si môžu na vývoz objemného odpadu najať fyzickú osobu – podnikateľa alebo právnickú osobu, ktorá tento vyvezie na skládku odpadov.
4. **50 l - 60 l kovové alebo plastové nádoby** (len pre subjekty v pešej zóne a v parkoch) vývoz 2x za týždeň. Náklady na obstaranie nádob sú súčasťou miestneho poplatku za KO. Harmonogram vývozu do zberného dvora bude určený individuálne.
5. **1.100 l plastové nádoby** pre fyzické osoby - podnikateľov, právnické osoby, právnické osoby užívajúce nehnuteľnosti na území mesta na iný účel ako na podnikanie. Množstvo nádob a početnosť vývozov vyplýva z potrieb jednotlivých subjektov, vývoz bude 1x za mesiac. Početnosť plastových nádob a ich farebné označenie zabezpečí dodávateľ služby zberu odpadov.

Jednotlivé nádoby budú farebne rozlíšené nasledovne:

* žltá farba - plasty
* čierna farba - komunálny odpad /alternatívne sivá alebo hnedá/
* modrá farba - papier
* zelená farba - sklo
* červená farba - kovy
* oranžová farba - tetrapaky

Tieto nádoby sa vyvážajú spravidla 1x za mesiac, v deň určený v harmonograme vývozu. Harmonogram vývozu je dostupný na internetovej stránke mesta a prípadnú zmenu musí dodávateľ služby vývozu odpadu ohlásiť mestu vopred.

**§ 10**

**Zber objemového odpadu, zberný dvor a drobné stavebné odpady**

1. Mesto zabezpečuje zber a odvoz objemového odpadu nasledovne:

Pre fyzické osoby s trvalým, resp. prechodným pobytom na území mesta, je umožnené dovážať objemový odpad na zberný dvor zriadený mestom. Na zberný dvor môžu dovážať odpad aj majitelia nehnuteľností na území mesta s trvalým pobytom mimo mesta, ktorí sú platiteľmi miestneho poplatku za KO na území mesta Vrbové.

1. Mesto má zriadený zberný dvor odpadu na Ulici gen. M. R. Štefánika č. 174/44 (bývalý Vetes), kde môžu fyzické osoby s trvalým, alebo prechodným pobytom, ktoré majú zaplatený poplatok za KO na území mesta doniesť nasledovné odpady:

a) objemový odpad v súlade s § 10 ods. 1 tohto VZN,

b) triedené zložky KO v zmysle § 11 tohto VZN,

c) biologicky rozložiteľné odpady v zmysle § 11 ods. 9) tohto VZN,

d) drobný stavebný odpad (DSO) za podmienok uvedených v § 10 ods. 9 tohto VZN,

e) biologicky rozložiteľný kuchynský odpad v zmysle § 11 ods. 9, písm. d) tohto VZN,

f) jedlé oleje a tuky v zmysle § 11 ods. 10) tohto VZN,

g) vyradené elektrické a elektronické zariadenia (vedené v Katalógu odpadov ako „O“-

ostatné) v zmysle § 10 ods. 7) tohto VZN,

h) nebezpečné odpady v zmysle § 10 ods. 5) tohto VZN v primeranom množstve.

1. Otváracia doba na Zbernom dvore bude od 1.11.2016 nasledovná:
   1. Otváracia doba na Zbernom dvore v pracovné dni – utorok, štvrtok a piatok :

* september až jún bežného roka - v čase od 9:00 h. do 14:30 h.
* júl a august bežného roka - v čase od 8:00 h. do 13:30 h.
* obedná prestávka – od 11.00 h. – 11.30 h.
  1. Otváracia doba na Zbernom dvore v pracovné dni – streda :
* marec až október bežného roka - v čase od 9:00 h. do 17:00 h.
* november až  február bežného roka - v čase od 9:00 h. do 15:00 h.
* obedná prestávka – od 11.00 h. – 11.30 h.
  1. Otváracia doba na Zbernom dvore v sobotu :

- marec až november bežného roka - v čase od 7:30 h. do 12:00 h.

- december až február – prvá sobota v danom období v čase od 7:30 h. do 12:00 h.

d) Nedeľa, pondelok, sviatok a deň konania jarmoku bude Zberný dvor zatvorený.

Osoba dovážajúca odpad je povinná preukázať sa dokladom totožnosti.

1. Dovezené množstvá odpadu musia byť primerané spotrebe fyzickej osoby dovážajúcej odpad.
2. Na zberný dvor je možné doviezť nasledovné KO s nebezpečnými vlastnosťami:
   1. 200119 - pesticídy,
   2. 200121 - žiarivky a iný odpad obsahujúci ortuť,
   3. 200123 - vyradené zariadenia obsahujúce chlórfluórované uhľovodíky,
   4. 200126 - oleje a tuky iné ako v 200125,
   5. 200127 - farby, tlačiarenské farby, lepidlá a živice obsahujúce nebezpečné látky,
   6. 200135 - vyradené elektrické a elektronické zariadenia obsahujúce nebezpečné látky.
3. Ukladanie pneumatík a starých vozidiel na zbernom dvore je zakázané.
4. Mesto určuje držiteľom:

a) elektrozariadení z domácností – odovzdať oprávnenej osobe počas zberu NO alebo v areáli zberného dvora,

b) opotrebovaných batérií a akumulátorov - odovzdať oprávnenej osobe počas zberu NO, je zakázané ich ukladanie na zbernom dvore,

c) žiariviek, odpadových olejov, NO z domácností, alebo obalov s obsahom NO - odovzdať oprávnenej osobe počas zberu NO alebo v zbernom dvore,

1. Veterinárne lieky a humanitárne lieky nespotrebované fyzickými osobami, vrátane zdravotníckych pomôcok je možné odovzdať vo verejných lekárňach na území mesta (v zmysle § 81 ods. 8, písm. e/ bod 4).
2. Mesto zavádza množstvový zber drobného stavebného odpadu (DSO) za nasledovných podmienok:
3. DSO môžu doviezť na zberný dvor fyzické osoby s trvalým pobytom na území mesta a to z bežných udržiavacích prác vykonávaných fyzickou osobou - nepodnikateľom.
4. DSO do hmotnosti 500 kg je možné odovzdať na Zbernom dvore bezplatne, evidencia sa bude vykonávať na jednu domácnosť v bytových alebo  nájomných domoch a na jedno súpisné číslo občana v rodinných domoch s trvalým pobytom v meste Vrbové.

**c)** ostatní občania a občania mesta odovzdávajúci DSO nad hmotnosť 500 kg môžu tento odovzdať na zbernom dvore po zaplatení miestneho poplatku v hotovosti priamo na zbernom dvore poverenému pracovníkovi v zmysle všeobecne záväzného nariadenia o miestnom poplatku za KO a DSO, určeného na príslušný kalendárny rok. Na prepočet hmotnosti dovozeného DSO bude slúžiť prevodová tabuľka vydaná Ministerstvom životného prostredia SR.

**Čl. II.**

**Záverečné ustanovenia**

1) Otázky, ktoré nie sú upravené v tomto dodatku č. 1 k Všeobecne záväznému nariadenia mesta Vrbové č. 7/2016 **o odpadoch** sa spravujú príslušnými právnymi predpismi.

2) Dodatok č. 1 k VZN bolo schválené MsZ dňa 20.10.2016, uznesením č. 159/X/2016 a  nadobudne účinnosť 15. novembra 2016.

.............................................

Dott. Mgr. Ema Maggiová

primátorka mesta